Materská škola Ovčiarsko č.31, 010 04

KONCEPČNÝ ZÁMER

ROZVOJA MATERSKEJ ŠKOLY

Na obdobie rokov 2019-2022

Vypracovala

Bc. Zuzana Adamčíková

riaditeľka materskej školy

***KONCEPCIA ROZVOJA MATERSKEJ ŠKOLY***

Predkladaný návrh koncepčného zámeru rozvoja materskej školy v Ovčiarsku č. 31, vychádza z analýzy súčasného stavu školy a z dôkladného poznania potrieb školy. Rešpektuje v súčasnosti platnú legislatívu, zameriava sa na otázky výchovno-vzdelávacej činnosti MŠ, vzdelávania pedagogických zamestnancov, materiálno-technického vybavenia školy, spolupráce MŠ s inými výchovno-vzdelávacími subjektmi, organizáciou a riadením materskej školy.

***Vízia školy***

***„ Chceme byť školou, v ktorej deti môžu byť samým sebou, a ktorá sa stane pre každé dieťa jeho druhou rodinou.“***

*K napĺňaniu vízie nás povedú tieto predpoklady:*

1. Materská škola je miestom predprimárneho vzdelávania
2. Materská škola je služba pre deti a ich rodičov
3. Materská škola uplatňuje demokratický štýl riadenia
4. Materská škola je miestom uspokojovania potrieb dieťaťa
5. Materská škola je pripravená na otvorenú spoluprácu
6. Materská škola je súčasťou obce

***Poslanie školy***

Zmyslom existencie našej školy je vytvárať otvorené a partnerské spoločenstvo, založené na dôvere a spolupráci s deťmi a ich rodinami. Zároveň je potrebné budovať modernú, tvorivú a konkurencie schopnú vzdelávaciu inštitúciu, ktorej prioritou je poskytovanie kvalitných výchovno-vzdelávacích postupov a metód v kontexte holistického rozvoja dieťaťa, čiže formovať dieťa spokojné, zdravé, vnímavé, odvážne, kreatívne a samostatné, pripravené na školské vzdelávanie a na život v spoločnosti.

***Hodnoty školy***

* **Bezpečie-** bezpečie prostredia, dobré vzťahy, emocionálne bezpečie
* **Individualita-**rešpektovanie individuálnych rozdielov a potrieb medzi deťmi
* **Vzdelanosť-**odborný rast učiteľov, zlepšovanie a individuálne vzdelávanie
* **Kreatívnosť-**zážitkové a tvorivostné učenie, individuálne samovyjadrenie
* **Disciplína-**vymedzenie hraníc, regulácia správania, zodpovednosť
* **Radosť-**viera vo vlastné schopnosti, prežitie úspechu, radosť z pomoci iným
* **Sloboda a zodpovednosť-** možnosť voľby s pochopením dôsledkov rozhodnutia

**CIELE KONCEPCIE ROZVOJA ŠKOLY- VYTÝČENIE DLHODOBÝCH PRIORÍT**

* **Zabezpečiť predprimárne vzdelávanie v zmysle zákona NR SR č. 245/ 2008 o výchove a vzdelávaní a o zmenách a doplnení**
* **Zabezpečiť kvalitné riadenie školy v zmysle platnej legislatívy a humanistických princípov**
* **Zabezpečiť a podporiť profesijný a osobnostný rast pedagogických a ostatných zamestnancov školy**
* **Zabezpečiť skvalitnenie materiálno- technického vybavenia školy, vytvárať optimálne podmienky výchovno- vzdelávacieho procesu**
* **Zabezpečiť kvalitnú spoluprácu školy s rodičmi, výchovno-vzdelávacími inštitúciami a širokou verejnosťou**

**REALIZAČNÝ PLÁN ROZVOJA ŠKOLY**

*rozpracovanie dlhodobých cieľov na konkrétne úlohy*

**CIEĽ** *Zabezpečiť predprimárne vzdelávanie v zmysle zákona NR SR č. 245/ 2008 o výchove a vzdelávaní a o zmenách a doplnení*

**ÚLOHY**

* Vypracovať školský vzdelávací program podľa Štátneho vzdelávacieho programu pre predprimárne vzdelávanie v materských školách, v zmysle právneho stavu s platnosťou od 1. septembra 2016
* Vypracovať učebné osnovy k novému ŠkVP, vytvárať ich v záujme detí, s rešpektovaním ich možností a schopností potrieb.

 ***Termín:*** *do októbra 2019*

***Zodpovedná:*** *riaditeľka školy, učiteľka*

* Realizovať oboznamovanie detí s cudzím jazykom-angličtinou, a t formou krúžkovej činnosti v súlade s plánom práce krúžku a s ohľadom na záujem rodičov a detí a ich schopností.

***Termín:*** *školský rok 2019/2020*

***Zodpovedná:*** *riaditeľka školy, lektorka*

* Vypracovať individuálny plán rozvoja pre deti s odloženou povinnou školskou dochádzkou.

***Termín:*** *do septembra 2021*

 ***Zodpovedná:*** *riaditeľka školy, učiteľka*

**CIEĽ** *zabezpečiť kvalitné riadenie školy v zmysle platnej legislatívy a humanistických princípov*

**ÚLOHY**

* Orientovať sa v platnej legislatíve, pri vypracúvaní interných noriem a predpisov, ktoré upravujú a regulujú chod školy (napr. pracovná doba, prevádzkový poriadok atď.) komunikovať so zriaďovateľom.

***Termín:*** *priebežne*

 ***zodpovedná*** : *riaditeľka školy*

**CIEĽ** *zabezpečiť a podporovať profesijný a osobnostný rast pedagogických a ostatných zamestnancov*

**ÚLOHY**

* Sledovať ponuku vzdelávacích inštitúcií MPC Žilina, Banská Bystrica a inými. Orientovať sa na tie, ktoré rozvíjajú osobnostné kompetencie v súlade so zameraním a cieľmi našej školy.
* Podrobne rozpracovať Plán profesijného rozvoja, prerokovať so zriaďovateľom

 **Termín:** *01.09.2019-31.12.2020*

 **Zodpovedná:** *riaditeľka školy, učiteľka*

**CIEĽ** *skvalitňovať materiálno-technickú základňu školy, vytvoriť optimálne podmienky pre VVČ*

**ÚLOHY**

* Modernizovať zariadenie interiéru školy
* Vybaviť priestor školského dvora hrovými prvkami na hry a pohybové aktivity
* Dotvoriť vyasfaltovanú časť dvora chodníkovými maľbami a hracími prvkami
* Dobudovať wc a umývadlo pre navýšenie kapacity MŠ
* Pokračovať v získavaní financíí v prospech MŠ pomocou 2%
* Nedostatok finančných prostriedkov riešiť novými spôsobmi-aktívne vyhľadávať projekty

 **Termín:** 2019-2022

 **Zodpovedná:** *riaditeľka školy*

**CIEĽ** *spolupracovať s rodičmi, poradnými orgánmi školy a výchovno-vzdelávacími inštitúciami*

**ÚLOHY**

* Pokračovať v aktívnej podpore rodičov na dianí školy spoločnými aktivitami- tvorivé dielne, športové aktivity, výlety pod.
* Rozvíjať tradície školy
* Propagovať aktivity školy na webovej stránke materskej školy
* Hľadať nové formy spolupráce a pokračovať v spolupráci s poradnými orgánmi školy, susednými materskými školami a základnou školou.

 **Termín:** *2019-2022*

 **Zodpovedná:** *riaditeľka školy*